Diari Oficial de la Generalitat Valenciana


Sumari del DOGV 4644, del 04-12-2003 (2003/12711)

Informació pública del programa d'actuació integrada de la unitat d'execució 3, Baix Vies, del Pla General d'Ordenació Urbana de Sagunt.
----------------------------------------------------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12763


Organisme emissor
:   Iconsa, SL

Tipus de document
:   Anunci

Informació pública del programa d'actuació integrada de la unitat d'execució 3, Baix Vies, del Pla General d'Ordenació Urbana de Sagunt. [2003/Q12658]
  
Als efectes de l'establit en la Llei 6/1994, Reguladora de l'Activitat Urbanística, es fa saber a totes les possibles persones interessades o afectades el que es diu tot seguit:
  
Primer. L'entitat mercantil Iconsa, SL, ha formulat una proposta de programa d'actuació integrada de la unitat d'execució 3, Baix Vies, segons el Pla General d'Ordenació Urbana de Sagunt. Esta proposta està formada pels documents de programa, alternativa tècnica i avantprojecte d'urbanització, tot això a l'empara de l'establit en l'article 48 de la llei esmentada.
  
Segon. En aplicació de l'establit en l'article 48.1.c en relació amb l'article 46.3 i concordants de la llei a què es fa referència, és procedent sotmetre el programa esmentat, amb tota la documentació que s'aporta, a informació pública pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana.
  
Tercer. Es fa constar que, durant este termini, les persones interessades i afectades en este procediment podran formular qualssevol al·legacions que els convinguen segons dret, i també unes altres alternatives tècniques al programa i, si escau, proposicions juridicoeconòmiques, tot això en els termes i condicions de la Llei Reguladora de l'Activitat Urbanística, a l'efecte de la qual qualsevol persona interessada podrà consultar l'expedient a la Notaria de Vicente Micó Giner, situada a la ciutat de Sagunt, a l'avinguda dels Sants de la Pedra, número 8, els dies hàbils en horari de 10.00 a 14.00 hores. Igualment, es fa constar que qualsevol persona podrà comparéixer en esta notaria per a obtindre una còpia de l'acta de protocol·lització del programa i dels documents que s'hi adjunten o sol·licitar que se li hi exhibisca.
  
Quart. La documentació a què es fa referència, i també l'expedient administratiu, es podran consultar a l'Ajuntament de Sagunt, els dies hàbils en el mateix horari, on també es podran presentar les al·legacions que procedisquen.
  
Cinqué. Mitjançant este edicte, segons el que disposa el paràgraf segon de l'article 48, en relació amb l'article 46 paràgrafs quart i cinqué de la llei esmentada, es fa saber a les persones interessades que durant el període de cinc dies, comptadors des del venciment del termini anterior, es podran presentar les proposicions juridicoeconòmiques de les distintes alternatives que optaran a l'adjudicació del programa; tret que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial. En este cas, la pròrroga es farà constar a l'expedient, s'anunciarà al tauler d'anuncis de l'Ajuntament de Sagunt i es comunicarà als qui, pel fet de desconéixer-lo, presenten pliques prematurament.
  
Sisé. L'acte d'obertura de pliques tindrà lloc al següent dia hàbil a la conclusió del termini per a presentar-les.
  
Seté. El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal del quals es desconeix i per als titulars que no es troben a la base de dades, de la relació que emet el Centre de Gestió Cadastral.
  
Cosa que es us comunica mitjançant el present avís als efectes oportuns.